ตัวแทน WHO เผยเกาหลีเหนือยังไม่พบผู้ป่วยโรคโควิด-19 แม้แต่รายเดียว
นับตั้งแต่เกิดวิกฤติการแพร่ระบาดของโรคโควิด-19 ทางการเกาหลีเหนือได้เคยออกมาประกาศว่ายังไม่พบผู้ติดเชื้อภายในชายแดน ซึ่งตัวแทนของ WHO ได้ยืนยันรายงานฉบับดังกล่าวว่าเป็นเรื่องจริงเมื่อวันที่ 30 มิถุนายน 2563 สำนักข่าวเอ็นเคนิวส์ได้รายงานว่า นายเอดวิน ซัลวาดอร์ ตัวแทนองค์การอนามัยโลกหรือ WHO ประจำเกาหลีเหนือกล่าวว่า รัฐบาลเกาหลีเหนือได้ทำการตรวจหาโรคโควิด-19 กับประชาชนแล้ว 922 คน และยังไม่มีการพบผู้ติดเชื้อแม้แต่รายเดียว ซึ่งตรงกับรายงานของทางเกาหลีก่อนหน้านี้ที่พวกเขากล่าวว่า ยังไม่มีการพบผู้ป่วยภายในชายแดนของประเทศนอกจากนี้ยังมีการเปิดเผยอีกว่า มีประชาชนที่แสดงอาการต้องเข้ารับการกักตัวแล้ว 443 คน อย่างไรก็ตามมีประชาชนที่ได้รับการปล่อยตัวแล้ว 204 คน ในช่วงวันที่ 6 ถึง 19 มิถุนายน และจากการปล่อยตัวในครั้งนี้ทำให้ทางการเกาหลีเหนืออนุญาตให้ผู้ถูกกักตัวกลับบ้านได้แล้วมากกว่า 25000 ราย โดยนายซัลวาดอร์ยังได้กล่าวอีกว่า ผู้ถูกกักตัวทั้งหมดถูกส่งตัวไปยังโรงพยาบาลต่างๆ และไม่มีการกักตัวภายในบ้านแต่อย่างใดนายซัลวาดอร์กล่าวว่า ตนได้ติดต่อกับทางการเกาหลีเหนือทุกสัปดาห์ ซึ่งเขาสามารถยืนยันได้ว่าโรงเรียนในประเทศกลับมามีการเรียนการสอนอีกครั้งในช่วงต้นเดือนมิถุนายน โดยนักเรียนและครูต้องสวมหน้ากากตลอดเวลา พร้อมมีการติดตั้งจุดล้างมือทั่วโรงเรียน และเขายังได้กล่าวอีกว่า ทางการเกาหลีเหนือปฏิบัติตามมาตรการป้องกันการแพร่ระบาดอย่างเคร่งครัด และตั้งแต่เดือนมกราคม ทางการเกาหลีเหนือยังคงประกาศปิดชายแดนเข้าออก นอกจากนี้สื่อในประเทศเกาหลีเหนือยังได้เน้นย้ำให้ประชาชนห้ามไม่ให้ผ่อนคลายลงในการรับมือกับโรคโควิด-19.
นับตั้งแต่เกิดวิกฤติการแพร่ระบาดของโรคโควิด-19 ทางการเกาหลีเหนือได้เคยออกมาประกาศว่ายังไม่พบผู้ติดเชื้อภายในชายแดน ซึ่งตัวแทนของ WHO ได้ยืนยันรายงานฉบับดังกล่าวว่าเป็นเรื่องจริง
โควิด-19,COVID-19,ไวรัสโคโรนา,โควิดเกาหลีเหนือ,เกาหลีเหนือ,ข่าวต่างประเทศ,ไฮไลต์ไวรัสโคโรน่า